Francisco Javier Sáenz de Oiza

Si Francisco Javier Sáenz de Oiza (Cáseda, 12 Oktobre 1918 - Madrid, 18 Hulyo 2000) sarong Espanyol na arkitekto asin siya saro man na maimpluensyang pasunod sa modernistng hiron sa Espanya.

Biyograpiya
Namundag sa Cáseda, Navarre, si Francisco Javier Sáenz de Oiza nagklase sa Seville saka nag'adal nin arkitektura sa Madrid. Pakabyaheng-adal niya sa Estados Unidos, kan 1949 nagbalik siya sa Madrid kun saen siya nagtukdo na sa School of Architecture, na ngapit siya nangagin direktor igdi.Prince of Asturias Awards: Francisco Javier Sáenz de Oiza: Biography . Retrieved 26 March 2018.

Sa mga kadakul na mga gawad naresibi niya sa Espanya iyo an mga minasunod: National Architecture Award (1946 asin 1954), Gold Medal for Architecture (1989) and the Prince of Asturias Award (1993).

Si Sáenz konsideradong saro sa mga matagum asin maimpluensyang Kastilang arkitekto durante kan kabangaan nin ika-20ng siglo.

Siya nagadan sa kanser kan 2000.

Mga proyekto
Saro sa mga mauunabihan na mga proyekto niya iyo an Torres Blancas, sarong halangkaw na apartment asin edipisyong pang'opisina sa Madrid. Sa langkaw na 71 metro, ini natugdok sa pag'ultan nin 1964 asin 1969. An surungan kaini konsistido nin mga silindrikong pormang nakauldot na mga balkonahe."Torres Blancas" , Mimoa. Retrieved 25 March 2018. Iba pang mga maunambitan na proyekto kabali an Basilika Arantzazu sa Oñati, an edipisyo adminisratibo nin Torre Triana sa Seville, an embahada Espanyol sa Brussels, an Public University of Navarra sa Pamplona, an pag-remodel kan lumang palasyo sa Las Palmas, Gran Canaria, na nangagin nang Atlantic Center of Modern Art, asin man an Banco de Bilbao Tower sa Madrid.

Toltolan

Mga basahon pa
Javier Saenz Guerra: Francisco Javier Saenz de Oiza, Ediciones Pronaos, 1996

Mga panluwas na takod

Kategorya:Mga 1918 na kamundagan
Kategorya:Mga 2000 na kagadanan
Kategorya:Ika-20ng siglong mga arkitektong Espanyol